Tällä viikolla: Hyviä uutisia "The Chosen" -faneille.
Jeesuksesta ja seuraajista kertovan suositun sarjan neljäs kausi alkoi.
Kurkistus tulossa olevaan kauteen.
Ja: Olette kuulleet Raamattu-iltapäiväkerhoista.
Nyt järjestetään saatana-kerhoja, ja se herättää tyrmistystä.
Lisäksi: Hivin leviämistä estävä työ on pelastanut miljoonia henkiä Afrikassa.
Nyt se on vaarassa joutua toisen agendan kaappaamaksi.
KRISTILLISEN MAAILMAN UUTISET
Jopas jotain. Tervetuloa uutisten pariin.
Olipa aloitus. Tervetuloa.
Odotus on ohi. "The Chosen" -sarjan neljäs kausi on nyt teattereissa.
Ensimmäistä kertaa koko kausi nähdään teattereissa.
Efrem Graham matkusti Los Angelesiin tapaamaan sarjan tekijöitä.
Juonipaljastus: eräs näyttelijä kertoo yllättävästä juonenkäänteestä.
Ihmisen Pojan on kärsittävä.
Mutta olet Jumalan Poika.
Tältä kuulostaa ja näyttää, kun Raamattu herää eloon -
"The Chosen" -sarjan 4. kaudella.
Kausi vie katsojat tunteiden vuoristoradalle.
Jeesuksesta ja seuraajista kertovan sarjan on luonut Dallas Jenkins.
Miten kuvailisit neljättä tuotantokautta -
ensinnäkin Jeesuksen ja sitten valittujen seuraajien kannalta?
Tällä kerralla Jeesus on kuormien uuvuttama ja kaipaa lepoa.
Raamatussa Jeesus turhautui koko ajan enemmän.
Hän itki Jerusalemin tähden.
Häntä turhautti kirjanoppineiden uppiniskaisuus.
Hän turhautui myös seuraajiinsa.
Puhdistatte astian ulkopuolen.
Sitten syötte ja juotte, ja ruoka menee ruumiiseen, -
joka on sisältä täynnä ahneutta ja pahuutta.
Jeesusta esittää Jonathan Roumie.
Kun mietit uutta kautta, -
mikä kohtaus tai repliikki on päällimmäisenä mielessäsi?
Kolmannella kaudella seurattiin Jeesuksen ja Lasaruksen suhdetta.
Nähdään Lasaruksen matka sekä Jeesuksen reaktio siihen ja suru.
Ja sitten yhteisön suru, -
vaikka Jeesus toivoo heidän jo ymmärtäneen, -
että Hän on Messias eikä kuolema pysäytä Häntä.
Silti on taivuttava maallisiin, ajallisiin rajoituksiin -
elämän loppumisesta.
Kuolemalla ei ole valtaa ikuiseen elämäämme.
Lasarus, tule ulos!
Kertomus Lasaruksesta riemastuttaa katsojia varmasti, -
mutta kyyneliä kirvoittaa juonenkäänne, -
joka liittyy Yasmine Al-Bustamin esittämään Ramaan.
Mennään suoraan asiaan. Sinä...
Kuolen.
En halunnut sanoa sitä! - Siksi sanoinkin.
Luit käsikirjoituksen. Kun näit sen, mitä ajattelit?
Tiesin, että niin tapahtuisi.
En heti ehtinyt lukea käsikirjoitusta.
Sitten ihmiset alkoivat kysellä: "Taivas, luitko sen? Mitä mieltä olet?"
Tiesin jo silloin: "Ai, nyt se tapahtuu."
Oliko sinulla osuutta asiaan, Quintus? - Olen tappaja. Sellainen pieni osuus.
En hyperventiloinut lukiessani käsikirjoitusta, -
mutta kävelin edestakaisin.
Edellisten kausien aikana sanoin Dallasille: -
"Quintus on uhkaillut ihmisiä paljon. Hänen pitää alkaa toimia."
Jeesuksen äidin ja veljen esittäjät -
näkevät ja kokevat muutoksen Jeesuksessa tällä kaudella.
Hän luottaa Jeesukseen vankasti.
Hän ymmärtää, että täytyy vain odottaa ja katsoa.
Neljännellä kaudella Jaakobille valkenee, -
kuka Jeesus on.
Vähän kuin Vanessa sanoi.
Hän opettelee istumaan alas kuuntelemaan, -
sen sijaan, että itse on äänessä, ja luottaa.
Surullisia hetkiä ei voi välttää, -
mutta kuten Raamatussakin, lopussa valo loistaa kirkkaasti.
Kyyti on välillä kovaa mutta sitäkin vaikuttavampaa.
Tiedämme, miten siinä käy, mutta tunnelin päässä on valo ja toivo.
Se tulee esiin tällä kaudella voimakkaammin -
kuin millään aikaisemmalla kaudella.
Nyt on aika.
Kuunnelkaa tarkasti.
Efrem Graham, CBN News.
Tuosta tulee mahtavaa. Uskonnollisuus vähenee USA:ssa.
Pew-tutkimuskeskuksen uuden raportin mukaan -
yhdysvaltalaisista 28 % sanoo itseään uskonnottomiksi.
Valtaosa kuitenkin uskoo korkeampaan voimaan.
Uskonnottomien määrä on kymmenessä vuodessa kasvanut 8 %.
Uskonnottomat ovat nyt suurin ryhmä.
Evankelikaaleja on 24 % ja katolisia 23 %.
Vanhemmat ympäri maan ovat huolestuneet iltapäiväkerhoista, -
joita Saatanallinen temppeli aikoo perustaa tänä vuonna.
Temppelin strategiassa kohteena ovat koulut, -
joissa järjestetään kristillisiä Hyvän sanoman kerhoja.
Brody Carter raportoi.
Saatanalla ei ole sijaa tässä piirissä.
Tennesseen Memphisissä tyrmistyttiin, -
kun Saatanallinen temppeli ilmoitti perustavansa sinne kerhoja.
Emme uhraa vauvoja tai tapa kilejä.
Meistä iso osa on vegaaneja eikä satuttaisi kärpästäkään.
Ohjaaja June Everett sanoo, että lapset oppivat tieteestä -
katsoen piirrettyjä, joissa saatana esitetään hyviksenä.
Saatana ei ole pelottava. Hän haluaa, että jaat ja olet ystävällinen.
Strategiana on tarjota vaihtoehto kristilliselle kerholle.
Menemme koulupiireihin, joissa on Hyvän sanoman kerho tai vastaava.
Järjestöstä ei vastattu haastattelupyyntöön.
Everett kertoi viime vuonna lähteneensä mukaan, -
kun hänen ekaluokkalaistaan peloteltiin.
Poika kertoi, miten hän palaa helvetissä -
ja miten hänet viedään pois äidin, isän ja Molly-koiran luota, -
ellemme ala käydä kirkossa ja ota Jeesusta sydämeen."
Järjestöllä on kymmenen kerhoa kuudessa osavaltiossa.
Se on häviävän vähän verrattuna -
3 000:een Hyvän sanoman kerhoon USA:ssa ja 80 000:een maailmassa.
Tavoitteena on jakaa evankeliumia lapsille.
Vaikka jotkin osat sanomasta voivat olla hieman loukkaavia, -
meidän on oltava uskollisia Kristuksen sanomalle, -
sillä Hän kuoli ristillä syntiemme edestä.
Molempia kerhoja suojelee korkeimman oikeuden päätös -
vuodelta 2001.
Päätös takasi Hyvän sanoman kerhoille koulun tilojen käytön.
Olemme vieneet käräjille noin 20 tilannetta, -
jotka liittyivät oikeuteemme mennä julkisiin kouluihin.
Olemme voittaneet ne kaikki.
Kerho on nostanut kanteen neljää koulupiiriä vastaan Havaijilla.
Nyt kansasilainen koulupiiri on antanut luvan Saatanan kerholle.
Esteves suosittelee Saatanan kerhojen päästämistä kouluihin, -
jolloin päätös jää vanhemmille.
Koulupiiri voi kieltää kaikki kerhot. Se on yksi vaihtoehto, -
mutta silloin asukkaat älähtävät, sillä kouluja pidetään yllä verovaroin -
ja asukkaat haluavat, että kerhoja pidetään.
Saatanan kerhoa vastustava adressi keräsi Kansasissa yli 8 000 nimeä.
Kerho on kuitenkin täyttänyt vaatimukset ja aloittanee pian.
Brody Carter, CBN News.
Kiitos, Brody. Tulossa: taistelu uskonnonvapauden puolesta.
Raportti Washingtonin uskonnonvapauskonferenssista.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Seuraa uutisia kauttamme eri julkaisukanavilla.
Hei taas. Uskonvainojen vastainen taistelu kokosi Washingtoniin -
ihmisiä eri vakaumuksista. Yllättävät liittolaiset tapasivat -
kansainvälisessä uskonnonvapauskonferenssissa.
Ääneen pääsee hyvin progressiivisia demokraatteja -
ja konservatiivisia republikaaneja, -
samoin esimerkiksi amerikkalaisia ateisteja.
Liike on siksikin hyvin innoittava -
ja hyvä vastavoima hajaannukselle, jota esiintyy eri puolilla.
Konferenssilla halutaan lisätä tietoutta liikkeestä -
ja liikkeen poliittista voimaa.
George, olit raportoimassa paikan päältä.
Juuri nyt tilanne Lähi-idässä on kireä. Miten se näkyi?
Se näkyi. Keskustelin tri Katrina Lantos Swettin kanssa.
Hänen isänsä perusti koko liikkeen ja toimi sen keulakuvana.
Lähi-idän tilanne näkyi vahvasti, sillä se on koko ajan käynnissä.
Katrina Swett sanoi, ettei hän ole nähnyt tällaista antisemitismiä -
luultavasti 40 vuoteen. Se oli hälyttävää.
Yksi pääpuhujista oli entinen varapresidentti Mike Pence.
Huoli Lähi-idän tapahtumista varjosti siis konferenssia, -
mutta se, mikä kaikki nämä ihmiset toi yhteen, on ajatus, -
että järjestäjien mukaan kaikista ihmisistä lähes 80 % -
kohtaa jonkinlaista sortoa uskonsa vuoksi.
Luku on huimaava.
Lähes 350 miljoonaa kristittyä kohtaa vainoja.
Se on suurin uskon takia vainottu ryhmä, -
vain koska he uskovat Jeesukseen.
Mikä oli suurin huolenaihe, josta konferenssissa puhuttiin?
CBN News on raportoinut tästä jo pitkään.
Kun tarkastelee yhteiskunnan teknologisia muutoksia, -
juuri nyt kovassa huudossa ovat tekoäly ja kasvojentunnistus.
Niillä eristetään, pelotellaan ja valvotaan kristittyjä.
Ahkerimmin niitä käyttää Kiina.
Nyt pelätään sen leviämistä, mitä on tapahtunut uiguureille -
Xinjiangin provinssissa Länsi-Kiinassa, -
ja samantasoisen tekoälyn ja kasvojentunnistuksen leviämistä.
Hyvin tuntemanne China Aid -järjestön Bob Fu kertoi, -
että Kiinassa on kaksi kameraa jokaista kiinalaista kohti -
ja jokaista yksilöä seurataan tarkasti.
Kirkkojen Kiinassa on asennettava valvontateknologia.
Kirkoissa on oltava kameroita. Niillä esimerkiksi varmistetaan, -
ettei jumalanpalveluksissa käy alle 18-vuotiaita.
Nyt pelätään, että Kiinan kaltaiset maat käyttävät tätä teknologiaa -
ja lisäksi vievät sitä diktatuureihin, -
kuten Pohjois-Koreaan ja Nicaraguaan.
Tapasit useita vainottuja. Kuka jäi erityisesti mieleesi?
Haastattelin kuubalaista pastoria, -
ja hän on piikki Kuuban kommunistihallinnon lihassa.
Hän on rohkea ja palava.
Hän sanoi: "Ellei ole valmis kuolemaan uskonsa puolesta, -
silloin ei ole mitään, minkä puolesta kannattaa elää."
"Jos päätät seurata Jeesusta, tee se täysillä. Ole valmis maksamaan hinta."
Hän ja monet kuubalaiset maksavat hintaa -
jakaessaan evankeliumia kansalle, joka on menettänyt -
moraaliset perustukset sen takia, mitä kommunismi on tehnyt.
Sellainen usko ja into ovat mahtavia. - Totta.
Tulossa: Aids-ohjelma on pelastanut yli 25 miljoonan ihmisen hengen -
ja estänyt 5,5 miljoonan lapsen hiv-tartunnan.
Nyt Aids-ohjelma on vaarassa.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Hei taas. Amerikkalaisten käynnistämä aids-ohjelma -
on 20 vuoden aikana pelastanut miljoonia ihmishenkiä.
Nyt sen tulevaisuus on vaakalaudalla.
Osa lainsäätäjistä pelkää, että ohjelman on kaapannut eri agenda.
Jennifer Wishon selittää.
USA jakaa miljardeja dollareita kehitysapua vuosittain.
Eräs ohjelma on tuottanut huomattavia tuloksia.
Amerikkalaisveronmaksajat ovat pelastaneet -
kokonaisen afrikkalaissukupolven PEPFAR-toimintaohjelman kautta.
Ohjelman käynnisti 20 vuotta sitten presidentti George W. Bush.
Silloin Afrikassa oli 30 miljoonaa hivin saanutta ja 14 miljoonaa aids-orpoa.
Joillain alueilla elinajanodote oli laskenut 20 vuodella.
Sitten PEPFAR käänsi suunnan.
Se on pelastanut 25 miljoonaa henkeä -
ja estänyt 5,5 miljoonaa lasta saamasta hiv/aidsin.
Ohjelma on suosittu maailmalla ja USA:ssa.
Nyt PEPFARin tulevaisuus on epävarma.
Sen 5-vuotinen rahoitus päättyy.
Osa konservatiiveista ja elämän puolustajista varoittaa, -
että Bidenin hallinto ohjaa PEPFARille annettuja verodollareita -
abortteihin ja muihin globaaleihin agendoihin.
Rahalla, jolla pelastettaisiin ihmishenkiä, -
alettaisiin nyt edistää poliittista agendaa.
Kun presidentti Bush käynnisti PEPFARin -
ja presidentti Trump jatkoi sen rahoittamista, -
presidentin määräyksellä kiellettiin verorahojen käyttö aborttiin.
Presidentti Biden kumosi sen.
Puhutaan lisääntymisterveydestä. Sillä tarkoitetaan aborttia.
Elämän puolustajien mukaan verorahoja voi päästä vapaasti -
abortteja tarjoaville kansalaisjärjestöille.
Bidenin hallinto kiistää asian.
PEPFAR ei ole, ei ole ollut eikä tule olemaan aborttiohjelma.
Hän viittaa vuoden 1973 lakiin, -
joka kieltää käyttämästä ulkomaanapua abortteihin.
Elämän puolustajien mukaan sitä esiintyy.
Yli miljardi dollaria on mennyt järjestöille, -
joiden päätarkoitus on ajaa ja edistää abortteja.
Arvostelijoiden mukaan lisäksi verodollareilla -
rahoitetaan elämää puolustavien lakien vastaista taistelua Afrikassa.
Osa Afrikan maista puolustaa elämää, -
mutta rahoittamamme järjestöt painostavat niitä.
Kongressille osoitetussa kirjeessä 130 afrikkalaista johtajaa -
ilmaisi huolen ja epäilyksen, että PEPFARin rahoituksella -
tuetaan vastoin heidän arvojaan toimenpiteitä, kuten abortteja."
Monet, mm. PEPFARin perustaja, väittävät, että ohjelma antaa elämää.
Presidentti Bush: "Ei ole toista yhtä paljon elämää puolustavaa ohjelmaa, -
kuin se, joka on pelastanut yli 25 miljoonaa henkeä.
Kehotan uusimaan rahoituksen viipymättä."
Bushin ja muiden rahoituksen uusimista vaativien mukaan -
pelissä on USA:n uskottavuus.
Perkins pitää liberaalien arvojen tuputtamista vaarallisena.
Maailma on lähestulkoon tulessa.
Moniin liittolaismaihin Afrikassa on pesiytymässä terroristijärjestöjä.
Työnnämme monia maita, joiden pitäisi olla liittolaisiamme, -
muiden syliin, koska pakotamme heitä hyväksymään agendan, -
joka on vastoin heidän arvojaan.
Kongressin puntaroidessa asiaa aids-potilaat seuraavat tarkasti.
Se pelastaa monia ihmishenkiä etenkin Afrikassa ja Keniassa.
Ilman PEPFARin rahoittamaa estolääkettä minäkin kuolisin.
Jennifer Wishon, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
KUN UUTISISTA VYÖRYY PIMEYS JA EPÄTOIVO
Nuoret parveilevat seurakuntaan.
UUSI PERSPEKTIIVI TUO VALOA
On tosi ihana kohdata heitä ja tuntea heidät.
Raamatun historiaa ja arkeologiaa käsittelevien filmien suosio kasvaa.
Yksi dokumentti tutkii Siinain vuoren sijaintia.
Kuten Billy Hallowell kertoo, -
tekijä haluaa selvittää historiaa ja vahvistaa ihmisten uskoa.
Olen Timothy Mahoney, tutkiva filmintekijä.
Etsin todisteita, jotka sopivat yhteen -
tapahtuman kanssa, joka on Raamatun tärkeimpiä.
Mahoneyn uusimmassa filmissä etsitään vuoristoa, -
jossa Jumala kohtasi Mooseksen ja antoi lain.
"Todistelinjat: Matka Siinain vuorelle" -tutkimuksella -
on syvät juuret Raamatussa.
Raamatussa paljon asioita tapahtui siellä.
Mooses oli paimentamassa lampaita, -
kun Jumala ilmestyi palavassa pensaassa.
Vuoren sijainnista on keskusteltu pitkään.
Sen merkitys Raamatussa on iso. Mahoney selittää, -
miten hän luovii Raamatun monitahoisessa maisemassa.
Etsin aina tiettyjä linjoja.
Vertaamme löydöksiä aina Raamattuun.
Olen tiimini kanssa luoneet tutkimuskriteerit.
Eri paikkavaihtoehdot pisteytetään Raamatun kuvausten pohjalta.
Tämä on ensimmäinen kahdesta filmistä, -
joissa tutkitaan kuutta vaihtoehtoista sijaintia.
Sarja on kaksiosainen. Osassa 1 tutkitaan kolmea vuorta.
Pohdimme, voiko löytää reitin vuorelle ja onko reitille todisteita.
Mahoney on tehnyt "Todistelinjat"- filmisarjan, jossa on nyt kuusi osaa.
Hän kertoo, että kipinän tutkimukselle antoi yritys vahvistaa maailmankuvaa.
Kun on sanottu, ettei tämä ole totta, -
se on ristiriidassa maailmankuvani kanssa.
Halusin selvittää, uskonko satuun -
vai johonkin, mikä oikeasti tapahtui.
Matkat vahvistavat Raamatun selon- teon ja inspiroivat uskoa, hän kertoo.
Hän toivoo filmien tekevän saman katsojissa.
Olen oppinut sen, että meidän pitää herätä ja valvoa.
Jeesuksen paluun aika lähestyy koko ajan.
Meitä varoitetaan siitä, ettei saa nukahtaa.
Filmien tarkoitus on herättää -
ja rohkaista siinä, että tämä on totta.
Mahoney herättää osaltaan historiaa henkiin -
ikuista totuutta valaisevilla tutkimusmatkoilla.
Billy Hallowell, CBN News.
Kiehtovaa. - Kiitos seurasta!
Toivottavasti tämän viikon jutut innoittivat teitä.
Jopas jotain, kuten sanoit. Nähdään! Jumalan siunausta.
Suomennos: Marianne Tenetz